section_heading: O Natjecanju
paragraph_text: Godine 1995., na desetu obljetnicu smrti maestra Lovre von Matačića, održano je prvo Međunarodno natjecanje mladih dirigenata Lovro von Matačić. Od tada, u jesen svake četvrte godine ta manifestacija privlači pažnju svjetske glazbene javnosti dovodeći u glavni grad Hrvatske mlade dirigente željne poticaja na početku karijere, koji u sklopu prijave šalju audio i video zapise svojih izvedbi. Tijekom proteklih četiriju Natjecanja, kandidate su, među ostalima, ocjenjivali Milan Horvat, Valter Dešpalj, Kazushi Ono, Krešimir Šipuš, Klaus Arp, Pavle Dešpalj, Uroš Lajovic, Vladimir Krpan, Vjekoslav Šutej, Berislav Klobučar, Pascal Rophé, Gianpaolo Coral, Vladimir Benić, Zoran Juranić, Stanko Horvat, Nikša Bareza, Dmitrij Kitajenko, Martin Sieghart, Simone Young i dr. <br />